บอร์ด PTTGC ไฟเขียวซื้อหุ้นคืนวงเงินไม่เกิน 4.50 พันลบ. เริ่ม 8 ก.ย.นี้
PTTGC เผยบอร์ดไฟเขียวโครงการซื้อหุ้นคืนจำนวน 90 ล้านหุ้น วงเงินสูงสุดไม่เกิน 4.50 พันลบ. ระยะเวลาซื้อหุ้นคืน 6 เดือน เริ่ม 8 ก.ย.58 -7 มี.ค.59
25 ส.ค. 2558

บริษัท พีทีที โกลบอล เคมิคอล จำกัด (มหาชน) หรือ PTTGC ระบุว่า บริษัทได้มีการประชุมคณะกรรมการบริษัทเมื่อวันที่ 24 สิงหาคม 2558 ซึ่งที่ประชุมได้มีมติอนุมัติโครงการซื้อหุ้นคืนของบริษัทเพื่อการบริหารทางการเงิน (Treasury Stocks) โดยจำนวนหุ้นที่ซื้อคืน 90,000,000 หุ้น ภายในวงเงินสูงสุดไม่เกิน 4,500 ล้านบาท และจำนวนหุ้นที่จะซื้อคืนเท่ากับประมาณ 2% ของหุ้นที่จำหน่ายได้แล้วทั้งหมด โดยจะเป็นการเข้าซื้อในตลาดหลักทรัพย์ฯ และมีกำหนดระยะเวลาซื้อหุ้นคืน 6 เดือน นับตั้งแต่วันที่ 8กันยายน 2558 ถึงวันที่ 7 มีนาคม 2559 